Републички завод за статистику, на основу члана 1 и члана 11 став 4 Закона о званичној статистици („Службени гласник РС“, број 104/09) и члана 7 став 1 тачка 2 Закона о Јавним набавкама („Службени гласник РС“, број 124/12 и 68/15), Програмом званичне статистике („Службени гласник РС", бр. 24/21); у складу са Framework partnership agreement ECFIN/041/2021/, деловодни број 08 337-208 од 01.04.2021. године закљученог између Републичког завода за статистику и Европске комисије, објављује:

**ЈАВНИ ПОЗИВ**

**ЗА ПРИЈАВЉИВАЊЕ КАНДИДАТА ЗА АНКЕТАРЕ**

(пријављивање у периоду 15. априла од 12 часова до 19. априла до 12 часова)

Републички завод за статистику (у даљем тексту: Завод) упућује јавни позив свим заинтересованим кандидатима да се пријаве за посао анкетара за потребе спровођења „Истраживања о пословној клими и потрошњи становништва (BCS)“ за 2021/2022. Истраживања ће се спроводити путем телефона.

Завод ће за спровођење ових истраживања ангажовати оквирно 25 анкетара. Анкетари ће спроводити истраживање попуњавањем упитника телефонским путем и биће плаћени по дневници, односно сатници.

Општи услови које кандидати треба да испуњавају су:

* држављанство Републике Србије;
* најмање 18 година старости;
* стечено најмање четворогодишње средње образовање;

Критеријуми за избор анкетара су:

* учествовање у сличним статистичким истраживањима које је спроводио Завод;
* стручна спрема;
* познавање рада на рачунару;
* разговор са координатором.

Од изабраних кандидата очекује се:

* познавање методологије и обављање анкетарских активности у складу са методолошким, организационим и другим упутствима, комуникативност и савесност у обављању посла.

**Позивају се заинтересовани кандидати да попуне електронску пријаву која ће бити активна од четвртка, 15. априла 2021 године од 12 часова до понедељка, 19. априла 2021 до 12 часова на интернет страници:** <https://pod2.stat.gov.rs/bcsprijava> .

Листа кандидата за позивање на разговор биће објављена 20. априла 2021. године на интернет страници [www.stat.gov.rs](http://www.stat.gov.rs). Услед тренутне ситуације проузроковане вирусом COVID19 разговор са кандидатима биће обављен 21. и 22. априла 2021. године у просторијама Завода уз примену свих прописаних епидемиолошких мера у накнадно одређеном термину.

Коначна листа изабраних кандидата биће објављена на интернет страници: [www.stat.gov.rs](http://www.stat.gov.rs) најкасније 23. априла 2021. до 15 сати.

Лице задужено за давање обавештења о јавном позиву:

Урош Рајчевић,

Републички завод за статистику, моб. 065/438-26-24

uros.rajcevic@stat.gov.rs